**ZAPISNIK**

sa sastanka Upravnog odbora Hrvatskog savate saveza održanog 19.06.2021.g. u Varaždinu, na sportskim terenima „Srednjoškolac“, Kralja Petra Krešimira IV. 8., s početkom u 18.00 sati.

Nazočni članovi UO-a: predsjednik Predrag Šimunec, Željka Jarec Bukal, Nenad Šarec, Hrvoje Velić, Đino Sinković, Goran Borović, Josip Gruić.

Predsjednik P. Šimunec konstatira da imamo kvorum te da su sve odluke donesene na sastanku pravovaljane.

Predsjednik predlaže sljedeći:

**Dnevni red:**

1. Kriteriji za reprezentaciju u assautu, Nenad Šarec, izbornik
2. Kriteriji za reprezentaciju u combatu, Predrag Šimunec, izbornik
3. Povećanje dnevnica za inozemna prvenstva ( SP, EP) sa 175 kn na 250 kn
4. Primanje u privremeno članstvo Savate klub „Silver Eagle“ Rugvica u HSS
5. Razno

**Ad.-1.**

Izbornik Assaut reprezentacije Nenad Šarec iznosi kriterije za ulazak u Assaut reprezentaciju.

U sastav juniorske i seniorske Savate Assaut reprezentacije Hrvatske izbornik bira sportaše i sportašice:

* U kojima vidi da imaju kvalitetan i visok nivo tehničke pripremljenosti te uspješno primjenjuju tehniku u realnoj borbi. Izbornik će na temelju svog iskustva procijeniti da li je natjecatelj u svojoj školi prošao i savladao program prve 3 rukavice ili mu je trener samo to napisao kao uspješno položeno, a u praksi ne raspolaže odgovarajućim znanjem
* Koji kontroliraju na natjecanju snagu udarca rukom i nogom, te ne udaraju nedozvoljenim tehnikama kao ni da udaraju u područja koja su pravilnikom natjecanja zabranjena
* Koji imaju višegodišnje natjecateljsko iskustvo na Nacionalnim prvenstvima i kupovima, a poželjno je da što više sudjeluju i na međunarodnim kupovima
* Koji imaju zavidan nivo kondicijske pripremljenosti
* Koji imaju visok nivo kulture ponašanja na sportskim natjecanjima, odgovornosti i moralnosti prema treneru i izborniku i koji će slušati savjete koje mu izbornik uputi kako na pripremnim treninzima tako i na nadolazećim natjecanjima
* Koji ne glume da su konstantno primili udarac u preponsko i genitalno područje kao i u ostala zabranjena područja iako se izdaleka vidi da se ne radi o nedozvoljenom udarcu kao i natjecatelji koji su skloni prepirati se sa sucima i ostalim službenim osobljem
* Osvajanje 1. mjesta na Nacionalnom prvenstvu u težinskoj kategoriji u kojoj ima 7 i više natjecatelja, i koji u svim borbama ostvari uvjerljive pobjede je dokaz da se radi o kvalitetnom natjecatelju/ici, i u takvim slučajevima izbornik nema dvojbe oko uvrštavanja tako kvalitetnog natjecatelja/icu u sastav reprezentacije
* Osvajanje 1. mjesta izuzev prethodno navedene situacije, nije uvjet da izbornik u sastav reprezentacije pod svaku cijenu mora uvrstiti sportaša koji je osvojio 1. mjesto u određenoj težinskoj kategoriji ako taj sportaš/ica ne zadovoljava gore navedene kriterije. U puno slučajeva se dogodi da se u određenoj ili ponekad u većini težinskih kategorija nađu apsolutni početnici bez natjecateljskog iskustva i kvalitete tehnike i osvoje 1. mjesto. Uvrštavanje početnika i neiskusnih natjecatelja u sastav reprezentacije koja sudjeluje na SP ili EP nije ni sportska, ni ljudska, ni moralno dobra odluka za takve natjecatelje ni od strane trenera, a niti od izbornika
* Ukoliko se na NP prijavi iskusan natjecatelj/ica, koji je u prethodnim godinama nio/la u sastavu reprezentacije, a isti/ta nema nikoga više prijavljenog osim sebe u težinskoj kategoriji i koji nema borbe na NP, izbornik može postupiti prema tom natjecatelju/ici na način da istu osobu pozove na pripremne treninge i u koliko utvrdi da je osoba kvalitetno pripremljena u tehničkom i kondicijskom nivou, može istu osobu uvrstiti u sastav reprezentacije
* Ako u određenoj težinskoj kategoriji ima veći broj kvalitetnih natjecatelja, a samo jedan natjecatelj može osvojiti 1. mjesto u istoj kategoriji , a u kategoriji ispod ili iznad te nema natjecatelja ili su natjecatelji početnici ili lošije tehničke kvalitete, izbornik može predložiti treneru natjecatelja koji su osvojili 2. ili 3. mjesto spuštanje i podizanje u kategoriju više ili niže, ukoliko izbornik procijeni da su drugoplasirani i treće plasirani kvalitetni natjecatelji i da bi po njegovoj procjeni mogli ostvariti dobar sportski rezultat
* Broj natjecatelja u sastavu reprezentacije isključivo ovisi o kvaliteti natjecatelja koji su se prijavili na NP u toj godini
* Ukoliko natjecatelj/ica koji su pozvani u sastav reprezentacije ne ostvare rezultat na SP ili EP i ne osvoje odličje, a izbornik primijeti njihovo maksimalno zalaganje, trud i požrtvovnost na natjecanju kao i uzorito sportsko i kulturno ponašanje, može ih i iduće godine pozvati u sastav reprezentacije
* Ukoliko se pak sa druge strane dogodi da se član/ica reprezentacije ne ponašaju ni moralno ni sportski, niti ne slušaju izbornika ni njegove pomoćne trenere i stožer, vrijeđa druge natjecatelje na rasnoj, vjerskoj ili nacionalnoj osnovi, izbornik će nakon završenog natjecanja obavijestiti o tom incidentu trenera dotičnog natjecatelja, te izvijestiti Skupštinu HSS-a u izvještaju koji izbornik iznosi
* Ukoliko se na NP dogodi da u više kategorija za redom ima više kvalitetnih natjecatelja/ica, izbornik će u suradnji sa trenerima natjecatelja na pripremnim treninzima testirati sve natjecatelje (putem sparinga i testova kondicijske pripreme, a u koliko se pojavi prilika za neko kontrolno natjecanje koje će donijeti konačno rješenje o tome tko je najspremniji i koja će osoba ući u sastav reprezentacije)

Kriteriji izbornika prihvaćeni su sa 6 glasova ZA i jednim suzdržanim glasom.

**Ad.-2.**

Izbornik combat reprezentacije Predrag Šimunec iznosi kriterije za ovogodišnju reprezentaciju.

Za ovu godinu kriteriji za ulazak u combat reprezentaciju su

* Postignuti rezultati na prijašnjim natjecanjima
* Da su nastupili na ovogodišnjem NP u combat-u
* Ukoliko nisu imali borbu na ovogodišnjem NP u combat-u, ali su pokazali volju i želju za revijalni meč

Kriteriji izbornika jednoglasno su prihvaćeni.

**Ad.-3.**

Predsjednik Predrag Šimunec predlaže povećanje dnevnica za inozemna prvenstva (SP i EP) sa 175kn na 250kn.

Prijedlog je jednoglasno usvojen.

**Ad.-4.**

Predsjednik Predrag Šimunec iznosi da je primio svu potrebnu dokumentaciju od SK „Silver Eagle“ Rugvica i da je sve u redu sa dokumentacijom te daje na glasanje za primanje SK „Silver Eagle“ Rugvica i privremeno članstvo.

Prijedlog je jednoglasno usvojen.

**Ad.-5.**

**Razno**

Predsjednik Predrag Šimunec iznosi ponudu od sponzora HSS-a „M pro sporta“ vezano za trikoe za reprezentaciju i daje na glasanje.

Mpro sport daje popust HSS-u na trikoe za reprezentaciju u iznosu od 50%.

Prijedlog je jednoglasno usvojen.

Predsjednik sudačke komisije Hrvoje Velić predlaže da se oformi sudačka komisija od 3 člana kojima bi zadatak bio:

* Nadgledanje arbitra u ringu
* Raditi bilješke o propustima arbitra u ringu - kako se snalazi u situacijama, poznavanje pravila, način kako traži javnu opomenu, vodi li brigu o trenerima i sekundantima u kutu, kako daje interne opomene, kretanje po ringu
* Nadgledanje bodovnih sudaca – kako ispunjavaju sudački listić, kod javne opomene da li dižu ruku svi istovremeno, da li su prisni, da li vode bilješke sa zadnje strane sudačkog listića, koliko dobro prati aktivnu borbu

Prijedlog je jednoglasno usvojen.

Predsjednik sudačke komisije Hrvoje Velić predlaže da se na glavnom sudačkom seminaru polaže ispit za suce.

Ispit bi bio složen po Pravilniku HSS-a.

Tko položi ispit sa minimalno 80% dobiva dnevnice od 250kn po natjecanju i obnaša dužnost bodovnog suca i arbitra, a tko riješi manje od 80% ispita ide na dnevnicu od 150kn i radi poslove kontrole opreme, mjerenja vremena i pisanje knjižica.

Prijedlog je jednoglasno usvojen.

Željka Jarec Bukal predlaže da se nabavi nova vaga za službena vaganja prije natjecanja.

Prijedlog je jednoglasno usvojen.

Sastanak UO-a završio u 19.00.

Zapisničar

Josip Gruić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODLUKA**

donesena na sastanku Upravnog odora Hrvatskog savate saveza održanog 19. lipnja 2021. u Varaždinu

Povećanje dnevnica za inozemna prvenstva na 250kn.

Predsjednik HSS-a

Predrag Šimunec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODLUKA**

donesena na sastanku Upravnog odora Hrvatskog savate saveza održanog 19. lipnja 2021. u Varaždinu

Primanje SK „Silver Eagle“ Rugvica u privremeno članstvo

Predsjednik HSS-a

Predrag Šimunec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODLUKA**

donesena na sastanku Upravnog odora Hrvatskog savate saveza održanog 19. lipnja 2021. u Varaždinu

Osnivanje sudačke komisije od 3 člana

Predsjednik HSS-a

Predrag Šimunec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODLUKA**

donesena na sastanku Upravnog odora Hrvatskog savate saveza održanog 19. lipnja 2021. u Varaždinu

Nabavka nove vage za službena vaganja HSS-a

Predsjednik HSS-a

Predrag Šimunec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_